Document ID: 32005R0180

KOMISSION ASETUS (EY) N:o 180/2005,
annettu 2 päivänä helmikuuta 2005,
neuvoston asetuksen (EY) N:o 2201/96 soveltamista koskevista yksityiskohtaisista säännöistä hedelmä- ja vihannesjalostealan tukijärjestelmän osalta annetun asetuksen (EY) N:o 1535/2003 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon hedelmä- ja vihannesjalostealan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2201/96 (1) ja erityisesti sen 6 artiklan 1 kohdan,
sekä katsoo seuraavaa:
(1)
Komission asetuksen (EY) N:o 1535/2003 (2) alkuperäisen version 7 artiklan 1 kohdan toisen alakohdan mukaan tomaatteja, persikoita ja päärynöitä koskeviin tuottajaorganisaatioiden ja jalostajien välisiin sopimuksiin merkitty maksumääräaika voi olla enintään kaksi kuukautta kunkin erän toimituskuukauden viimeisestä päivästä.
(2)
Asetuksen (EY) N:o 1535/2003 muuttamisesta annetussa komission asetuksessa (EY) N:o 444/2004 (3) tämä säännös laajennetaan koskemaan kaikkia hedelmä- ja vihannesjalosteita.
(3)
Saatu kokemus on osoittanut, että kyseinen vaatimus olisi rajoitettava koskemaan ainoastaan tomaateista, persikoista, päärynöistä ja kuivatuista viikunoista tehtyjä sopimuksia.
(4)
Tässä asetuksessa säädetyt toimenpiteet ovat hedelmä- ja vihannesjalosteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1535/2003 7 artiklan 1 kohdan toinen alakohta seuraavasti:
”Sopimukseen on merkittävä myös toimitusvaihe, johon f alakohdassa tarkoitettua hintaa sovelletaan, sekä maksuehdot. Tomaattien, persikoiden, päärynöiden ja kuivattujen viikunoiden osalta maksumääräaika voi olla enintään kaksi kuukautta kunkin erän toimituskuukauden viimeisestä päivästä.”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä helmikuuta 2005.

Labels: 11
17
19
6